Palafrugell estén al nucli urbà la xarxa Pirinexus • Ràdio Capital de l'Empordà
NotíciesEsportsAltres esportsPalafrugell
A Palafrugell aquesta ruta no passa per la trama urbana del municipi, sinó que disorre de forma perimetral per camins secundaris o vials en desús o tancats, cosa que la fa poc atractiva tant per els usuaris de la mateixa com per els comerços i diferents serveis que estan al centre de Palafrugell.
Des de fa temps, Palafrugell s’ha marcat com objectiu que la xarxa Pirinexus creui el municipi per un itinerari més cèntric i menys perifèric que l’actual, fet que fa que, a la vegada, també les diferent rutes cicloturístiques i carrils bicis existents i projectats quedin ben enllaçats entre sí i amb el centre del municipi.
El regidor de Mobilitat, Pau Lladó, esmenta que “l’objectiu és que la bicicleta tingui el seu propi espai. Volem que aquest tipus de turisme vinculat a la bicicleta tingui el seu lloc a Palafrugell, ja que som un dels primers al Baix Empordà d’introduir al nucli la ruta Pirinexus. La sostenibilitat i la seguretat forma part de la nostra manera d’entendre la mobilitat del municipi”.
L’Ajuntament de Palafrugell vol treballar en la regulació i pacificació dels espais destinats a les bicicletes. Això ha de permetre que tant usuaris de vehicles a motor com ciclistes trobin el seu lloc d’una forma segura.
La ruta Pirinexus és una ruta cicloturística de més de 300 km que aprofita el traçat de les vies verdes que les enllaça per camins, carrers, carrils bici, etc… i que connecta de forma circular Girona amb França. El turisme que coneix la xarxa Pirinexus prové d’arreu d’Europa.
A Palafrugell, tot i que també hi discorre, aquesta ruta no passa per la trama urbana del municipi, passant de forma perimetral per camins secundaris o vials en desús o tancats, cosa que la fa poc atractiva tant per els usuaris de la mateixa com per els comerços i diferents serveis que estan al centre de Palafrugell.
Article anteriorStay Homas anuncien disc per la tardor
Article següentEls restaurants de Begur podran deixar les marquesines muntades durant les vacances
Palafrugell Daniel Cortés Morés - 6 de juny de 2020 0